સુરેન્દ્રનગર જિલ્લાનો છેલ્લા ઘણા વર્ષોથી વિકાસ રૂંધાયો હોવાની લોકમુખે ચર્ચાઓ થઈ રહી છે ત્યારે અગાઉ સુરેન્દ્રનગર અને વઢવાણ નગરપાલિકાને સંયુક્ત કરી મહાનગરપાલિકા બનાવવાની સામાજીક સંસ્થાઓ સહિતના આગેવાનોએ લેખીત રજુઆતો કરી હતી ત્યારે ફરી સુરેન્દ્રનગર અને વઢવાણની નગરપાલિકાને એક કરી સંયુક્ત નગરપાલિકા બનાવવાની અટકળો વહેતી થઈ છે ત્યારે સુરેન્દ્રનગર જિલ્લા કોંગ્રેસ દ્વારા સંયુક્ત નગરપાલિકા નહિં પરંતુ મહાનગરપાલિકા બનાવવાની માંગ સાથે કોંગ્રેસ કાર્યાલય ખાતે એકદિવસીય ધરણા યોજી વિરોધ કર્યો હતો.